जावड़ेकर ने कहा ” पीएचडी थीसिस में नकल के मामले हमारे संज्ञान में आए हैं, इसे रोकने के लिए हमने शोधकार्यों में नकल और चोरी को सॉफ्टवेयर की मदद से रोकने को अनिवार्य करने की व्यवस्था की है। शोध जर्नल में नकल की समस्या के बारे में पूरक सवाल पर जावड़ेकर ने कहा देश में मौजूद सभी 900 विश्वविद्यालयों से पीएडी थीसिस में नकल को सॉफ्टवेयर से जांचने और पकड़ने को कहा गया है। जावड़ेकर ने कहा कि इससे थीसिस में कहीं से भी की गई नकल को पकड़ा जा सकेगा। सरकार द्बारा हाल ही में घोषित विशिष्ट संस्थानों की सूची में एक प्रस्तावित संस्थान को भी शामिल किए जाने को लेकर जावड़ेकर ने स्पष्ट किया कि प्रस्तावित जियो संस्थान को ‘ग्रीनफील्ड श्रेणी’ के तहत इस सूची में शामिल किया गया। उन्होंने कहा कि निजी क्षेत्र के तीन चिन्हित संस्थानों की सूची में ही इसका जिक्र किए जाने के कारण भ्रम पैदा हो गया।